એણે અનાયાસે જ પૂછેલું મને તારે વિશે, મિસિસ અપર્ણા ! યોર હસબન્ડ ? જવાબ નહોતો આપી શકાયો મારાથી. રિયલિ કેદાર ! આઈ સ્વેર… તારા સમ, બસ ! તને તો ખબર છે ને…. હું તારા સમ ખોટા ખાઉં કદી ? મને હેઝિટેટ થતી જોઈ એ બિચારો મૂંઝાઈ ગયેલો. તને ગુસ્સો આવતો હશે, ‘બિચ્ચારો’ શબ્દ સાંભળીને…. બટ ! તું ‘જેલસ’ ન બનીશ, ડિયર ! એ એવો નથી જરાય. ઈમોશનલ છે… રિયલમાં મને કહે : ‘આઈ એમ રિયલિ સૉરી મૅમ ! મારો આશય તમને દુભવવાનો નહોતો. સૉરી ! એક્સ્ટ્રીમલિ સોરી !’ કહીને બહાર નીકળી ગયેલો. હા, કેદાર ! એ મારી પાસે એજન્ડા ફાઈલ લેવા આવેલો. પણ….. પણ તું શું કામ મોઢું બગાડતો હોઈશ, કેદાર ! એકવાર તો કહ્યું કે, ડૉન્ટ થિન્ક સો. તું એવું કશુંય રોન્ગ વિચારતો નહિ…. તારી એ કુટેવ આઈ ડિસ્લાઈક. કોઈ પુરુષ મારી સાથે વાત કરે તોય તારું મોઢું બગડી જાય. એ વખતે તો એવો બોચિયા જેવો લાગે !….